ALT จับมือ “CAT-Edotco” ลงนามงานสร้าง-ซ่อมบำรุงสถานีประมูล 5G
ALT จับมือ "CAT-Edotco" ลงนามงานสร้าง-ซ่อมบำรุงสถานีประมูล 5G
ALT จับมือ "CAT-Edotco" ลงนามงานสร้าง-ซ่อมบำรุงสถานีประมูล 5G
4 ก.พ. 2563

บริษัท เอแอลที เทเลคอม จำกัด (มหาชน) หรือ ALT ระบุว่า บริษัทฯได้มีการลงนามในบันทึกข้อตกลงความร่วมมือไตรภาคีกับ edotco Group Sdn Bhd (edotco) และ บมจ.กสท โทรคมนาคม (CAT) ซึ่ง CAT จะเป็นหนึ่งในผู้ประกอบการโทรคมนาคมที่ร่วมประมูลคลื่นความถี่ 5G โดย ALT และ edotco เป็นผู้เชี่ยวชาญด้านการให้บริการโครงสร้างพื้นฐานด้านโทรคมนาคมชั้นนำในระดับประเทศและระดับภูมิภาค
ทั้งนี้ ALT จะให้การสนับสนุนในงานสร้างและซ่อมบำรุงสถานีฐาน และช่วยส่งเสริมให้เกิดการใช้โครงสร้างพื้นฐานร่วมกัน อันจะเป็นปัจจัยสำคัญที่ช่วยลดภาระต้นทุนการบริหารให้กับผู้ให้บริการโทรศัพท์เคลื่อนที่ โดยเฉพาะอย่างยิ่งต้นทุนด้านโครงสร้างพื้นฐาน การที่ ALT ได้มีโอกาสเข้าร่วมเป็นพันธมิตรไตรภาคีนี้ ถือเป็นโอกาสอันดีที่ได้มีส่วนร่วมในการขับเคลื่อนและผลักดันให้เกิดสังคมดิจิทัลตามนโยบายประเทศไทย 4.0 ของภาครัฐ